CELEX: 32020D0919
Language: bg
Date: 2020-06-30 00:00:00
Title: Решение за изпълнение (ЕС) 2020/919 на Комисията от 30 юни 2020 година за изменение на приложението към Решение 2007/453/ЕО във връзка със статуса на Сърбия по отношение на СЕГ (нотифицирано под номер С(2020) 4236) (текст от значение за ЕИП)

2.7.2020   
               
               
                  BG
               
               
                  Официален вестник на Европейския съюз
               
               
                  L 209/19
               
            
         РЕШЕНИЕ ЗА ИЗПЪЛНЕНИЕ (ЕС) 2020/919 НА КОМИСИЯТА
         от 30 юни 2020 година
         за изменение на приложението към Решение 2007/453/ЕО във връзка със статуса на Сърбия по отношение на СЕГ
         
            
               (нотифицирано под номер С(2020) 4236)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (1), и по-специално член 5, параграф 2, трета алинея от него,
         като има предвид, че:
         
                     (1)
                  
                  
                     С Регламент (ЕО) № 999/2001 се предвижда, че в зависимост от техния статус по отношение на спонгиформната енцефалопатия по говедата (СЕГ) държавите членки, третите държави или региони от тях („държави или региони“) се поставят в една от следните три категории: незначителен риск от СЕГ, контролиран риск от СЕГ и неопределен риск от СЕГ.
                  
               
                     (2)
                  
                  
                     В съответствие с член 5, параграф 2 от Регламент (ЕО) № 999/2001, ако Световната организация за здравеопазване на животните (OIE) е поставила страната заявителка в една от трите категории на статуса по отношение на СЕГ, може да бъде взето решение за преразглеждане на категоризацията по отношение на СЕГ на равнището на Съюза. Регламент (ЕО) № 999/2001 се позовава на OIE, тъй като тази организация играе водеща роля при категоризацията на държавите — членки на OIE, и на зоните според категорията на риска им от СЕГ съгласно разпоредбите на Здравния кодекс за сухоземните животни (2) на OIE.
                  
               
                     (3)
                  
                  
                     В части А, Б и В от приложението към Решение 2007/453/ЕО на Комисията (3) се посочва статусът на държавите или регионите според техния риск от СЕГ. За включените в част А от същото приложение държави и региони се приема, че са с незначителен риск от СЕГ, за включените в част Б от него се приема, че са с контролиран риск от СЕГ, а в част В от приложението се предвижда, че за държавите или регионите, които не са посочени в части А или Б, се смята, че са с неопределен риск от СЕГ.
                  
               
                     (4)
                  
                  
                     Понастоящем Сърбия попада в част В от приложението към Решение 2007/453/ЕО като държава с неопределен риск от СЕГ.
                  
               
                     (5)
                  
                  
                     На 28 май 2019 г. Световната асамблея на делегатите на OIE прие Резолюция № 19 — Recognition of the Bovine Spongiform Encephalopathy Risk Status of Member Countries („Признаване на статуса на държавите членки по отношение на риска от спонгиформна енцефалопатия по говедата“) (4) с оглед на влизането ѝ в сила на 31 май 2019 г. В посочената резолюция се признава, че Сърбия „с изключение на Косово, администрирано от ООН“ е с незначителен риск от СЕГ в съответствие със Здравния кодекс за сухоземните животни на OIE. След преразглеждане на ситуацията на равнището на Съюза, въз основа на посочената резолюция на OIE, Комисията счета, че новият статус на тази трета държава по отношение на СЕГ следва да бъде отразен в приложението към Решение 2007/453/ЕО.
                  
               
                     (6)
                  
                  
                     Поради това списъкът на държави или региони в приложението към Решение 2007/453/ЕО следва да бъде изменен така, че Сърбия, както е посочена в член 135 от Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна (5), е включена в списъка в част А от посоченото приложение на държави или региони с незначителен риск от СЕГ.
                  
               
                     (7)
                  
                  
                     Поради това приложението към Решение 2007/453/ЕО следва да бъде съответно изменено.
                  
               
                     (8)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            В част А от приложението към Решение 2007/453/ЕО списъкът под заглавието „Трети държави“ се изменя, както следва:
            
                        1)
                     
                     
                        след вписването за Перу и преди вписването за Сингапур се вмъква следното вписване
                        
                                    „—
                                 
                                 
                                    Сърбия (*)“
                                 
                              
                  
                        2)
                     
                     
                        в края на този списък се добавя следната бележка:
                        
                                    „(*)
                                 
                                 
                                    както е посочено в член 135 от Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна (ОВ L 278, 18.10.2013 г., стр. 16).“
                                 
                              
                  
         
            Член 2
            Адресати на настоящото решение са държавите членки.
         
         
            Съставено в Брюксел на 30 юни 2020 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 147, 31.5.2001 г., стр. 1.
         
            (2)  http://www.oie.int/international-standard-setting/terrestrial-code/access-online/
         
            (3)  Решение 2007/453/ЕО на Комисията от 29 юни 2007 г. относно установяване статуса по отношение на СЕГ на държави членки, на трети държави или на региони от тях в съответствие с риска от поява на СЕГ (ОВ L 172, 30.6.2007 г., стр. 84).
         
            (4)  http://www.oie.int/fileadmin/Home/eng/Animal_Health_in_the_World/docs/pdf/Resolutions/2019/A_R19_BSE_risk.pdf
         
            (5)  ОВ L 278, 18.10.2013 г., стр. 16.